62022CO0416_INF
2023 m. liepos 19 d. Teisingumo Teismo (dešimtoji kolegija) nutartis
EDP (Prekybos vertybiniais popieriais apmokestinimas)
(Byla C-416/22) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Direktyva 2008/7/EB – 5 straipsnio 2 dalis – Netiesioginiai pritraukto kapitalo mokesčiai – Žyminis mokestis, taikomas obligacijų platinimo, viešo siūlymo pasirašyti akcijas ir siūlymo išpirkti akcijas rinkoje paslaugoms“
1.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Netiesioginiais mokesčiais neapmokestinami sandoriai – Obligacijų ar kitų perleidžiamųjų vertybinių popierių išleidimas ir pateikimas rinkai – „Su tuo susijusių formalumų“ sąvoka – Finansinio tarpininkavimo paslaugos, apimančios siūlymų išpirkti ar pirkti obligacijas paskelbimą, naujų obligacijų platinimą rinkoje bei pasirašymą ir naujų akcijų pasirašymą siekiant padidinti akcinį kapitalą – Neįtraukimas
(Tarybos direktyvos 2008/7 5 straipsnio 2 dalies b punktas)
(žr. 28 ir 29 punktus)
2.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Netiesioginiais mokesčiais neapmokestinami sandoriai – Akcijų ir obligacijų išleidimas ir pateikimas rinkai – Sąvoka – Finansinio tarpininkavimo paslaugos akcijų arba obligacijų rinkoje, kurios yra sudedamoji kapitalo pritraukimo bendro sandorio dalis – Įtraukimas
(Tarybos direktyvos 2008/7 5 straipsnio 2 dalies a ir b punktai)
(žr. 34 ir 35 punktus)
3.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Kiti mokesčiai ir pridėtinės vertės mokestis – Vertybinių popierių perleidimo mokestis – Obligacijų išpirkimas, lygiavertis paskolos, gautos išleidus obligacijas, grąžinimui – Mokesčio netaikymas – Akcijų pirkimas, dėl kurio galutinai nepanaikinama skola, kurią atitinka šios obligacijos – Mokesčio taikymas
(Tarybos direktyvos 2008/7 6 straipsnio 1 dalies a punktas)
(žr. 36 ir 37 punktus)
4.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Netiesioginiais mokesčiais neapmokestinami sandoriai – Žyminis mokestis, taikomas atlygiui, kurį gauna banko įstaiga už finansinio tarpininkavimo paslaugas perleidžiamų vertybinių popierių rinkoje – Neleistinumas – Vertybinius popierius išleidžiančios bendrovės pareiga naudotis trečiųjų asmenų paslaugomis – Poveikio nebuvimas
(Tarybos direktyvos 2008/7 5 straipsnio 2 dalies a ir b punktai)
(žr. 42, 43 punktus ir rezoliucinę dalį)
Rezoliucinė dalis
2008 m. vasario 12 d. Tarybos direktyvos 2008/7/EB dėl netiesioginių mokesčių, taikomų kapitalo pritraukimui, 5 straipsnio 2 dalis
turi būti aiškinama taip:
pagal ją draudžiamos nacionalinės teisės normos, numatančios žyminio mokesčio taikymą atlygiui, kurį kapitalo bendrovė moka įvairioms bankų įstaigoms, kurioms ji pavedė teikti finansinio tarpininkavimo paslaugas dėl, pirma, siūlymų išpirkti ar pirkti obligacijas, galutinai panaikinant skolą, kurią atitinka šios obligacijos, skelbimo, antra, naujų obligacijų platinimo rinkoje bei pasirašymo ir, trečia, naujų akcijų pasirašymo siekiant padidinti akcinį kapitalą, neatsižvelgiant į tai, ar aptariamus vertybinius popierius išleidžiančios bendrovės yra teisiškai įpareigotos naudotis trečiųjų asmenų paslaugomis ar pasirenka jomis naudotis savo nuožiūra.
(
1
)	OL C 389, 2022 10 10.